रावा जादों जायगा आरो समनि गेजेराव मोनसे बेसेन गोसा अनथोब। बेखौ गुबुन रोखोमै बुंथिनाय आरो रावनि गेजेराव फारागथि एबा दावराव दावसि सोरजिना खाबु लानो हास्थायग्राफोरखौ जों नेवसिगारनाया मोजां। जों बयनोबो मोनसे रोखा रादाब दैथाय हरनाय मोजांदि रावा जादों फुंखा आरो बांरावारिया जादों सम्पद। जों मोनदाङोदि मानसि महरै जोंनि बराद , जोंनि रावनि बरादजों नागारनो हायै सोमोन्दो आरो जों बेनि मददाव आरो गेजेरजों गियान लानो हायो। जों एरैबादि मोनसे हारिमुनि थाखाय साग्रां जानाया मोजां जेराव मोनसे रावनिफ्राय गुबुन मोनसे रावाव गियाननि दाहारा गोसारनो हागोन। हादरारि रावसोलायनाय मिसन बेयाव बिथांखि लानाय बादि गियान थानाय बिजिरसं आरो सोलोंथायारि होनाय लानाय जौगाहोनायजों लोगोसे भारतनि गोसै बिथिंनि राव जौगाहोनायाव नांगौबादि आगजु जानो हागौ।